Den Vest-Sjællandske Avis, 1839-02-26
Litterairnotitser. Vi ansee det for passende at gjøre vore Læsere opmærksomme paa en meget nyttig Bog, som nylig er udkommen. Dens fuldstændige Titel er: "Den Danske Børneven, en Læsebog for Borger= og Almue-Skoler, udarbeidet, deels efter Wilmsens Deutscher Kinderfreund (150de Oplag, 60de Stereotyp oplag) samt andre Børnebøger, deels, og især, efter flere Gode Mænds saavelsom egne Haandskrifter og Optegnelser, af Peder Hjort, Lector ved Sorø Akademi, Med et Kaart over den Danske Stat." Bogen udgjør (foruden X Sider, som optages af et Stykke til Lærerne" og en Jndholdsliste) 578 Sider i Svo og sælges for den meget billige Priis 1 Rbd. 12 s. indbunden. Hvad de Forfattere angaaer, hvem de enkelte Stykker skyldes, nævner Udgiveren kun dem, af hvilke Digte ere optagne (C. Winther, C. Wilster, H. C. Andersen, Jngemann, Storm, Øhlenschlæger, Rahbek, Abrahamsen, Tode, Blache, Grundtvig), hvorimod han ikke anfører Navnene paa de øvrige Gode Mænd, som have givet ham Bidrag eller paa anden Maade understøttet hans Arbeide. Efter hvad vi have hørt, har Prof. Hjort i flere Aar arbeidet paa denne Bog og ingen Umage sparet for at gjøre den saa brugbar som muligt; de, der have hjulpet ham, ere deels flere af hans Colleger i Sorø, deels andre Videnskabsmænd i forskjellige Stillinger. – For at give vore Læsere et foreløbigt Begreb om, hvor Meget der indeholdes i denne Bog, ville vi anføre dens Jndhold. Jndledning: 1. og 2. Korte Sætninger til at vække Opmærksomhed og Eftertanke; 3 lange Ord, som ikke ere lette at ud ale. Første Deel: Alvorlige Fortællinger, 1ste Samling; lystige Fortællinger; alvorlige Fortællinger, 2den Saml.; Fortællinger om Dyr; Smaafabler; lystige Fortællinger; alvorlige Fortællinger, 3die og 1de Saml.; Æventyr, nogle Digte. Anden Deel: Om Verden, om Jordloden og dens Overflade, om Jordens Beboere, Jordens Produkter, Dyreriget (Pattedyrene, Fuglene, Amphibierne, Fiskene, Jnsekter, Orme, o. s. v.), Planteriget (Træerne, Buskene, Græssene, Urter og Blomster, Svampe, Mosser og andet Revl), Mineralriget, Mennesket, især dets Legeme (Kjød og Been, Blodet, Nervesystemet, Huden), Elementer og Naturbegivenheder (Jord, Vand, Luft, Jld), om Tidsregningen og Almanakken. Tredie Deel: Geographie (Europa, Asien, Afrika, Amerika, Australien), Fortællinger af Verdenshistorien (Om Grækerne, Alexander den Store, om Romerne, Octavianus Augustus, Christendommen, Karl den Store, om Paven og Munkene, Korstogene, Ridderne i Middelalderen, Christopher Columbus, Morten Luther, Wilhelm af Oranien, Henrik den Fjerde, Gustav Adolph. Peter den Store, Frederik den Anden, den franske Revolution, de fem store Magter); Fædrenelandet: 1) Beskrivelse af det danske Rige (Kongeriget Danmark de tydske Hertugdømmer, de nordlige Bilande, Kolonierne, om Landets Regjering m. m.), 2) Fortællinger af Danmarks Historie (Hedenskabets Tider, Christendommens Jndførelse, Store Søtoge, Valdemarernes Tidsalder, Unionen i Calmar, Reformationstiden, Kong Christian den Fjerde, alle Dannemænd lige under Loven, Rigets Kræfter samles langsomt, Kong Frederik den Sjette); om Lov og Ret o. s. v. (de borgerlige Selskab eller Staten, Bydende og Lydende, Regjeringen, Lov og Ret, Rettigheder, de oprindelige Rettigheder, de erhvervede Rettigheder, Hvo kan nyde Rettigheder, Rettighedernes Betryggelse). FjerdDeel: Helbredens Bevarelse (Sundhed og Sygdom Spise og Drikke, frisk Luft og Reenlighed, almindeliOmhu og Betænksomhed, Hjælp i Sygdoms- og Ulykkes Tilfælde), den menneskelige Sjæl, den naturlige Eftertanke og den guddommelige Aabenbaring (hvoraf kan je vide, at Gud er til, hvoraf kan jeg vide, at jeg skal leve efter Døden, hvoraf kan jeg vide, at jeg bør være god og retskaffen, den guddommelige Aabenbaring), den vise Kong Salomo's Ordsprog, den christelige Kirke Farvel til de Unge, der skulle gaae til Confirmation.